**Referat fra mødet i Tryghed sikkerhed den 13. august 2019**

1. **Slæbestedet:**

Der er ingen tilbagemelding fra kommunen. Hanne tager det op igen.

1. **Vejbrønd:**

Svinget ved Alice og Bo - vi har intet hørt siden sidst. Vi ønsker en afklaring mht. vejbrønd. Ebbe skriver til Jette Bork (kommunen). Vi kontakter evt. Connie for at bede om hjælp til at komme igennem til kommunen.

Vi ønsker også de øvrige vejbrønde i byen renset op. Anne giver praj om huller i vejen.

1. **Kystsikring:**

Anne har haft kontakt til kommunen, og de har været og kigge på kysten. De mener ikke, det er alvorligt nok til, at der skal gøres noget endnu. Men de lover at holde øje med kysten. Det er vi i gruppen ikke helt enige i, så vi rykker igen. (Anne gør)

1. **Oprensning af bæk:**

Ebbe har kontaktet kommunen. Denne meddeler at det er en privat bæk. Så det er lodsejernes opgave at rense bækken. (nævnes i nyhedsbrev).

1. **Nye tiltag og bordet rundt:**

a. Der ønskes striber på vejen i svinget fra sottrupskov nr. 3 og forbi nr. 1. Af sikkerhedsmæssige grunde. Ebbe tager fat i kommunen.

b. Smalle veje – Vejen er ikke skolesikker, bevoksning gror ud over vejen. Sottrupskov og Nydamvej.

Anne giver kommune et praj.

c. hundeefterladenskaber – Anne køber et skilt og sætter op ved græsset ved P-pladsen.

d. Steen søger hjertestarter igen, igen

f. Undersøge mulighed for at komme på hjertestarter kursus – Alice finder ud af noget.

g. Næste møde hos Steen den 12. nov. kl. 19.

Ref. 15./08 2019 /Anne